Svöruðu Korintumenn aldrei bréfum Páls postula ? Í 1 Kor 5 : 9 kemur fram að Páll postuli hafði skrifað bréf til Korintumanna áður en hann skrifaði Fyrra Korintubréf . Þetta bréf er nú glatað , en það hefur líklega verið ritað á árabilinu 51 - 54 . Í 1 Kor 7 : 1 kemur síðan fram að söfnuðurinn í Korintu hafði svarað Páli með bréfi , líklega um árið 54 : „ En varðandi það sem þið skrifuðuð … “ Orð þessi byrja á frasanum peri de á grísku , eða „ en varðandi … “ , sem er notaður þegar verið er að vísa í tiltekið efni sem viðmælandinn hafði spurst fyrir um . Þannig má sjá nokkur af þeim málefnum sem Korintumenn höfðu spurt Pál út í í bréfi sínu til hans : En varðandi hreinar meyjar … ( 7:25 ) En varðandi kjöt sem fórnað hefur verið skurðgoðum … ( 8 : 1 ) En varðandi söfnunina fyrir hina heilögu … ( 16 : 1 ) Þetta eru þau málefni sem Páll hefur valið að svara í Fyrra Korintubréfi . Mynd sem sýnir fornar rústir leikhúss sem upphaflega var byggt á 5. öld f.Kr. í Korintu . Síðara Korintubréf geymir síðan ýmsar vísbendingar um að frekari bréfaskipti hafi átt sér stað . Það sem við þekkjum sem Síðara Korintubréf kann hins vegar að innihalda fleiri en eitt bréf sem skeytt hefur verið saman í einn samhangandi texta . Þessi bréf gætu upprunalega hafa verið allt að sex að tölu . Hugsanlegt er að Korintumenn hafi svarað einhverjum af þessum bréfum , en það er ekki vitað með vissu þar sem Páll minnist ekki beinlínis á slík bréf í Síðari Korintubréfi . Korintumenn svöruðu sem sagt einhverjum bréfum Páls postula en einu heimildirnar sem við höfum um það eru bréf Páls .